**SC EL-CO S.A. TG.SECUIESC**

**Nr in Reg.Com.J/14/16/1991**

**Cod.Fiscal RO 557274**

**RAPORTUL ADMINISTRATORILOR**

 **privind Situaţiile financiare -Semestru I 2020**

 ***Date despre S.C. EL-CO – Prezentarea societăţii***

S.C. EL-CO S.A. este societate pe acţiuni cu capital integral privat (cod forma proprietate 34), din care 64,48 % capital privat străin canadian şi 35,52 % capital privat autohton.

Nr.de înregistrare la Oficiul Registrului Comerţului : J 14/16/1991

Cod unic de înregistrare fiscală : RO 557274

Obiectul principal de activitate conform clasificării CAEN Rev.2 este cod 2712 – “ Fabricarea de aparate de distribuţie şi control al electricităţii“, în fapt produse electrice ce au la bază ceramică electrotehnică.

**Conducerea societăţii a fost asigurată de:**

 **- Consiliul de Administraţie (fără modificări în S1):**

 - preşedinte CA: ec. Nancă Viorica

 - membrii CA: ing.Călburean Mircea

 ec. Pelletier Andre

La AGA din 6 noiembrie 2019, Consiliu de administraţie a fost reales pentru o perioada de 4 ani. **Directori executivi mandataţi (fără modificări în S1) (s-a prelungit mandatul din 1 mai 2019 pana la 1 mai 2023).**

 -director general : ing. Nagy Alexandru Csaba

 - director economic : ec. Nancă Viorica

 - director productie : ing. Keresztes Istvan

***- Piaţa reglementată -Numărul şi valoarea nominală a acţiunilor***

Capitalul social al S.C. EL-CO S.A. este de 1.676.537,5 lei, format din 670.615 acţiuni ordinare, dematerializate, tranzacţionate în S1 pe Sistemul Alternativ de Tranzacţionare (AeRO) administrat de Bursa de Valori Bucureşti S.A.

***-Capital social subscris şi vărsat, caracteristici valori mobiliare***

La 30.06.2020 structura acţionariatului se prezintă astfel :

|  |  |  |  |
| --- | --- | --- | --- |
|  **Acţionar** | **Capital social – lei-** | **Nr. acţiuni** | **% din capital social** |
| Pelandrol Investment Inc Canada |  988.940 |  395.576 |  58,9871  |
| Călburean Nicolae Horia | 351.185 | 140.474 | 20,9470 |
|  **Acţionar** | **Capital social – lei-** | **Nr. acţiuni** | **% din capital social** |
| EL-CO Ceram Inc Canada  | 92.138 | 36.855 | 5,4957 |
| Alţi acţionari | 244.275 | 97.710 | 14.5702 |
| Din care: -act.pers. jurid.rom. (5pers) | 758 | 303 | 0,0452 |
|  -act.pers. fizice (1894) | 243.517 | 97.407 | 14,5250 |
| Total : (1902 pers) |  1.676.538 | 670.615 | 100 |

Faţă de S1 2019 nu au intervenit modificări în capitalul social în ceea ce priveşte valoarea şi numărul de acţiuni, ci doar modificarea ponderii acţionarilor în capitalul social, (destul de mică şi aceasta) ca urmare a tranzacţiilor de pe piaţă.

Conform Legii 31/1991 R, situaţiile financiare ale societăţii sunt supuse obligaţiei legale de auditare de catre un auditor financiar extern. Situaţiile financiare pe semestru I 2020 nu au fost auditate de firma de audit FOCUS-AUDIT S.R.L. Bucureşti. S-a făcut un audit revizie limitată, (interim) parte a auditului de sfârşit de an. În S1 2020 nu s-au plătit dividende. Au ramas în sold 40.074,36 lei de plătit din dividendele acordate pentru anul 2014. Pentru anii 2015, 2016, 2017, 2018 si 2019 nu s-au acordat dividende, societatea fiind în pierdere.

1. ***-Evenimente importante cu impact asupra raportărilor contabile pe 6 luni***

Societatea a asimilat începând cu 2007 un nou profil de fabricaţie şi anume Radiatoare electrice care s-au livrat la export pe piaţa Franţei. În ultimii 5 ani datorită concurenţei pe această piaţă a radiatoarelor chinezeşti cu preţuri mult mai mici, S.C.El-CO S.A a trebuit să reducă producţia şi respectiv vânzarea la această grupă importantă din fabricaţia sa astfel :

 -Vânzare în 2014 4.369.579 Euro

 -Vânzare în 2018 205.823 Euro

 -Vînzare în 2019 179.168 Euro

 -Vânzare în S1 2019 134.681 Euro

 -Vânzare în S1 2020 44.990 Euro

Reducerea drastică a vânzărilor aferentă acestei grupe a avut un impact major în situaţia economico-financiară a societăţii încă din 2015, iar în 2020 deşi s-a încercat şi se încearcă recâştigarea acestei pieţe nu s-a reuşit, firmele mici la care livram în 2019 au avut şi ele probleme majore.

Se precizează că tranzacţiile pentru aceste radiatoare nu au fost cu părţi afiliate, ci cu firme importante din Franţa.

Tranzacţiile cu părţile afiliate sunt fără impact în situaţiile financiare şi sunt descrise la pc.4. Vânzările către firma ELCO Ceram Inc Canada (5,4957 % din capital social) au o pondere în cifra de afaceri de 31,73 % în S1 2020 faţă de 29,26 % în S1 2019.

Asimilarea din mers a altor produse în special de ceramică, este şi a fost o preocupare majoră. Acestea deşi au valoare mică de vânzare, nu necesită costuri de finanţare mari la materiale în schimb costurile energetice şi cu manopera sunt importante. Cu toate acestea, încă nu s-a reuşit să se reducă impactul major suferit prin pierderea radiatoarelor, cunoscând faptul că Cifra de afaceri este indicatorul cel mai important al eficienţei. În S1 2020, s-a prevăzut un buget realist bazat pe vânzari certe care aveau la bază comenzi în valoare de 8.966.856 lei. Nu s-a reuşit atingerea acestui nivel datorită situaţiei generate de efectul economic a COVID-19, realizându-se o cifră de afaceri de 6.211.236 lei, adică doar 69,27 % faţă de Buget. Faţă de aceiaşi perioadă a anului trecut cifra de afaceri a scăzut la 77,39 %. În luna aprilie a fost întreruptă activitatea societăţii timp de 13 zile, în luna mai în totalitate adica 20 de zile lucrătoare, iar în luna iunie s-a reluat activitatea. Aceasta va avea impact major în vânzările din S2, alături de alte riscuri sau incertitudini care vor apărea la clienţii noştrii interni şi externi afectaţi deasemeni de reducerea vânzărilor ca urmare a pandemiei COVID-19.

1. ***Informaţii importante***

***1. –Situaţia economico -financiară***

Activitatea economico-financiară s-a desfăşurat în baza indicatorilor cuprinşi în bugetul de venituri şi cheltuieli aprobat în AGOA din 26 mai 2020.

Se prezintă mai jos o analiză a situaţiei economico-finaciare în S1 2020 comparativ cu bugetul S1 2020 şi cu aceiaşi perioadă a anului trecut.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Indicator** | **U/M** | **2019****Realizări 6 luni** | **2020****Buget**  **6 luni** | **2020****Realizări** **6 luni** | **R.S1.20/ R.S1.19****%** | **R.S1.20/****B.S1.19** **%** |
| **A.** | **Elemente de bilanţ:** |  |  |  |  |  |  |
| **1.** |  **Stocuri** | Lei | 6.270.770 | 5.245.414 | 5.074.941 |  80,93 | 96,75 |
| **2.** | **Creanţe** | Lei | 4.262.734 | 2.988.280 | 2.624.837 |  61,58  | 87,84 |
| **3.**  | **Datorii****Din care:****Termen scurt** | LeiLei | 5.545.0555.308.740 | 3.671.8123.625.756 | 3.892.212 3.833.789 |  70,19 72,22 | 106,00105,74 |
|  | **Termen mediu** | Lei |  236.315 | 46.057 | 58.423 |  24,72 | 126,85 |
| **B.**  | **Contul de profit şi pierdere:** |  |  |  |  |  |  |
| **1.** | **Cifra de afaceri Din care:****Piaţa internă****Piaţa externă** | LeiLeiLei | 8.025.8683.483.142 4.542.726  | 8.966.856 3.852.2435.114.613 | 6.211.2362.435.136 3.776.100 | 77,39 69,91 83,12 |  69,27  63,21 73,83   |
| **2.** | **Venituri totale** | Lei |  7.422.966 | 9.210.123 |  6.780.327 |  91,34 |  73,62 |
| **3.** | **Cheltuieli totale** **Din care:** **-Materii prime****şi materiale****Indicator** | LeiLei**U/M** | 8.608.4211.997.210**2019****Realizări 6 luni** | 9.116.385 2.689.139**2020****Buget****6 luni** | 7.284.5231.518.511**2020****Realizări****6 luni** |  84,62 76,03**R.S1.20/ R.S1.19****%** | 79,9156,47**R.S1.20/****B.S1.19** **%** |
|  | **Cost de personal** | Lei | 3.457.309 | 3.229.103 | 2.510.534 | 72,62 | 77,75 |
|  **4.** | **Rezultat brut** | Lei |  -1.185.455 |  93.738 | -504.196 |  42,53 | -537,88 |
|  **5.** | **Rezultat net** | Lei |  -1.185.455 |  78.740  | -504.196 |  42,53 | -640,33 |
| **C.** | **Cash Flow** |  |  |  |  |  |  |
| **1.** | **Flux din exploatare** | Lei | 705.484 | 724.540 | 292.997 | 41,53 | 40,44 |
| **2.** | **Numerar pentru şi din investiţii(active fixe)** | Lei | -199.542 | -184.965 |  223.520 | -112,02 | -120,84 |
| **3.** | **Numerar pt. activitatea de finantare** | Lei | -547.715 | -583.733 | -426.168 | 77,81 | 73,01 |
| **4.** | **Disponibilităţi (scad.–creştere +)** | Lei | -41.773 | -44.158 | 90.349 | -216,29 | -204,60 |
|  | **Sold sf. Perioadă** | Lei | 50.820 | 114.660 | 249.167 | 490,29 | 217,31 |
| **D.** | **Alţi indicatori:** |  |  |  |  |  |  |
| **1.** | **Viteza de rotaţii creanţe** | Zile | 96,13 | 60,32 | 76,49 | 79,57 | 126,81 |
| **2.** | **Viteza de rotaţii stocuri** | Zile | 141,42 | 105,88 | 147,89 | 104,58 | 139,68 |
| **3.** | **Productivitate** | Lei/ pers | 42.465 | 54.017 | 37.644 | 88,65 | 69,69 |
| **4.** | **Rata profitului brut** | % | -14,77 | 1,05 | -8,12 | 54,98 | -773,33 |
| **5.** | **Nr.mediu salariaţi** | pers. | 189 | 166 | 165 | 87,30 | 99,40 |

1. **a.** Totalul activelor la începutul anului a fost de **19.529.704 lei** din care active imobilizate

10.817.091 lei, iar la 30 iunie 2020 nivelul acestora este **18.302.316 lei**  din care imobilizate 10.353.371 lei.

1. **b.** În Contul de profit şi pierderi nu s-au constituit provizioane de risc pentru alte cheltuieli în S1, deşi societatea a fost acţionată în judecată în calitate de pîrât.
2. ***c.*** În Cash flow au intervenit schimbări la nivelul numerarului deoarece s-au vandut mijloace fixe în valoare de 506.929 lei. Deasemeni societatea a primit subvenţii pentru plata pesonalului în valoare de 420.718 lei.

***2. - Analiza activităţii societăţii comerciale***

***2.1 - Evaluarea activităţii societăţii :*** Principalele axe de evoluţie în contextul economic naţional şi internaţional din 2020, care au afectat direct societatea , au fost un mediu economic incomod specific României care nu a oferit şi nu oferă stabilitate şi ritmicitate, fapt ce a determinat societatea să încerce să se adapteze la cerinţele pieţei atât în structura produselor electrice cât şi prin găsirea altor soluţii de creştere a vânzărilor la export. Toate acestea alături de efectele economice ale pandemiei COVID-19, au facut ca societatea să traverseze o perioadă deosebit de grea în activitatea sa. Starea de urgenţă şi starea de alertă cu măsurile aferente au afectat direct societatea, nevoită să întrerupă complet activitatea pe o perioadă de o lună şi jumatate în S1. Pe primele 6 luni ale anului s-a înregistrat un rezultat brut negativ de 504.196 lei, ce înseamnă o pierdere de 104.685 Euro, cu efect direct în lichiditatea societăţii pe perioada următoare. Această pierdere se localizează în principal în următoarele zone, în strânsă legatură cu structura vânzărilor :

* Nerealizarea nivelului de vânzare a siguranţelor electrice şi a grupei de aparataj de instalaţii pe piaţa internă, principala cauză de nerealizare a rezultatelor bugetate, afectând societatea atât ca marjă, cât şi ca efect în costuri indirecte. În fapt s-a înregistrat o scădere de 615.050 lei la vânzări interne faţă de aceeaşi perioadă a anului trecut, ceea ce înseamnă o scădere de 127.702 Euro şi o scădere faţă de buget cu 760.767 lei adică 160.161 Euro.
* Dacă avem în vedere că marja realizată după costurile directe la intern este de 38,41%, atunci putem concluziona că 49.050 Euro din pierderea totală se localizează la nerealizarea vânzărilor pe piaţa internă la aceste grupe de fabricaţie.

Cum în următoarele 6 luni prevedem în continuare o diminuare a cererii în acest domeniu trebuie privit ca un factor de risc, care va afecta în primul rând oprirea parţială a secţiei de ceramică.

* Vânzarea la export a scăzut dramatic faţă de anul trecut, aceeaşi perioadă, cu 766.626 lei adică o scădere de 159.173 Euro. Aceasta se localizează la clienţii Europa şi la clientul ELCO Ceram Canada. Cum marja după costuri directe la export este de 31,58% rezultă că rezultatul brut a fost afectat negativ cu 50.266 Euro.

**Cifra de afaceri**, care asigură şi echilibrul financiar al societăţii, nu s-a realizat la nivelul bugetat 69,27%, a scăzut faţă de aceiaşi perioadă a anului trecut (77,39%). Structura acesteia, aşa cum s-a prezentat mai sus, a făcut ca societatea să înregistreze o pierdere, pierdere care totuşi este mai mica decât cea din aceiaşi perioadă a anului trecut aceasta fiind de 1.185.455 lei, adica de 250.879 Euro. (şi aceasta în primul rând prin reducerea costurilor de personal cu 946.775 lei)

Nu s-au mai fabricat stocuri, acestea s-au diminuat cu 1.195.829 lei, societatea menţinându-şi astfel echilibrul financiar. Reducerea creanţelor faţă de aceiaşi perioadă a anului trecut a fost urmarea reducerii vânzărilor şi nu a avut efect în cash flow. Măsurile luate de societate pe linie comercială, pe linie de asimilare de produse noi, vor aduce o creştere a cifrei de afaceri în S2 faţă de S1, însă aceasta creştere nu va fi semnificativă. Piaţa românească şi piaţa externă în urmatoarele 6 luni are atâtea necunoscute, riscuri şi impacturi asupra societăţii care trebuie gestionate zi de zi şi adaptarea din mers la toate influenţele pozitive sau negative stă în atenţia conducerii executive.

***2.2.***În situaţiile financiare S1 2020, **capitalul propriu** a scăzut cu 504.197 lei faţă de începutul anului ( 14.280.598 lei faţă de 14.784.795 lei) însă faţă de aceiaşi perioadă a anului trecut când era de 16.226.586 lei a scăzut cu 1.945.988 lei. Reducerea activelor imobilizate şi implicit a activelor circulante în corelaţie directă cu scăderea cifrei de afaceri, au permis ca societatea să reducă datoriile pe termen scurt cu 1.474.951 lei faţă de nivelul acestora în S1 2019 şi 177.892 lei a celor pe termen mediu. Însă se menţionează că societatea a reuşit să reeşaloneze rambursarea creditelor pe termen scurt cu o rată lunară de 80000 lei până în octombrie 2020. Deasemeni datoriile restante la 30 iunie pentru bugetul statului în valoare de 542.003 lei vor deveni scadente începand cu 25 octombrie 2020(OUG 99/25 iunie). Întrucât până la această dată nu sunt semne de recuperare a comenzilor pierdute din S1, ca să se recupereze parţial în S2 societatea va trebui să găsească în septembrie şi octombrie soluţii pentru acoperirea cu cash a acestor datorii, fie prin vânzare de active, de stocuri sau soluţii de reeşalonare.

Astfel :

* Plăţile pentru investiţii (257.305 lei) sunt cu mult sub nivelul amortizării (700.811 lei), însă veniturile din vânzarea de mijloace fixe au fost de 506.929 lei care au asigurat echilibru financiar în S1 2020.
* Reducerea stocurilor (1.195.829 lei) şi în special a celor de produse finite a permis menţinerea continuităţii producţiei, precum şi rambursarea de credite. La credite pe termen scurt a continuat restructurarea de linii de credite, băncile finanţatoare solicitând rambursarea prin act adiţional şi grafic până în mai 2021,a 60.000 lei lunar la BRD şi a 20.000 lei lunar la Raiffeisen. Datorită COVID-19 s-a convenit amânarea rambursării pe o perioadă de 6 luni şi prelungirea termenului de rambursare tot cu 6 luni.

La 30 iunie 2019 nivelul liniilor de credit pe termen scurt este de 1.883.153 lei din care 503.152 la Raiffeisen şi 1.380.000 lei la BRD, iar la 3o iunie 2020 nivelul acestora era de 1.073.900 lei. Scăderea cu 809.253 lei a liniilor de credit prin restructurare şi rambursare a fost impusă de băncile finanţatoare, care au considerat că scăderea drastică a vânzărilor este un factor de incertitudine în continuitatea societăţii. La datorii pe termen mediu societatea a rambursat în S1, 177.892 lei faţă de nivelul de la 30 iunie 2019, rămânând 73.494 lei în sold la 30 iunie 2020 şi se va continua rambursarea, termenul final fiind mai 2021(devenind astfel credite de rambursat sub un an).

***2.3.*** În S1 2020 **veniturile din activitatea de bază** au fost infuenţate semnificativ de reducerea vânzărilor pe piaţa internă şi externă. Măsurile luate de societate au fost insuficiente şi nu au contribuit la creşterea valorică a vânzărilor, creşterile realizate prin asimilare de produse noi, de clienţi noi, nu au au putut compensa decât în mică măsură pierderea altora. Măsurile luate pentru reducerea costurilor, au permis ca societatea să aibă continuitate, dar au apărut dificultăţi în respectarea obligaţiilor de plată a datoriilor către bugetul de stat, acestea fiind întârziate peste 30 de zile. La apariţia infuenţelor şi măsurilor pentru situaţii de urgentă, urmarea COVID-19 acestea au putut fi scadenţate (fără dobânzi) pana la 25 octombrie 2020, nivelul fiind de 542.003 lei. În mod special pentru această sumă societatea trebuie să gasească soluţii prin vânzarea de active sau reeşalonarea lor, deoarece prin Bugetul refăcut pentru S2 nu s-au găsit soluţii de redresare a vânzărilor fiind nevoită să disponibilizeze personal. Cu toate ajutoarele date de stat (420.718 lei) pentru această perioadă societatea nu se poate redresa, pierderea comenzilor atât la export cât şi la intern fiind substanţială. De asemeni au fost întârzieri în plata furnizorilor la scadentă.

***2.4***. La 30 iunie 2019 S.C . EL–CO S.A. a avut un număr mediu de **186 salariaţi, iar în 2020** aceiaşi perioadă sunt 154 salariaţi cu contract individual de muncă. De asemeni nr. mediu a scăzut de la 189 salariaţi în S1 **2019** la 165 salariaţi în 2020. Ponderea costurilor cu personalul în Cifra de afaceri este de 43,08% în 2019 şi de 40,42 %, cu toate că salariul minim a crescut de la 2080 lei la 2230 lei pe persoană (107,21%), numărul salariaţilor cu salariu minim fiind de 67,40%. În S1 2020 a existat un climat social corespunzator desfăsurării activităţii de producţie şi de vânzare.

***3.Schimbări care afectează capitalul şi administrarea societăţii comerciale.***

***3.1****.* Societatea şi-a respectat obligaţiile financiare faţă de personal, pe timpul S1 2020, plătindu-şi la timp şi fără întârzieri salariile şi obligaţiile bancare. Obligaţiile bugetare, obligaţiile locale şi obligaţiile către furnizori, reeşalonate sau plătite cu întârzieri vor afecta direct societatea în S2. Vânzarea de stocuri, active fixe este singura sursă pentru continuitatea acesteia, alături de disponibilizarea personalului şi corelarea permanentă a acestuia cu nivelul producţiei respectiv cu vânzarile.. Situaţiile financiare s-au întocmit conform O.M.F.P. 1802/2014, OMFP 2493/8.07. 2019 şi OMFP 2206/24.07 2020, termenul de depunere fiind maxim 30 septembrie 2020.

Bilanţul, CPP-ul si Datele informative, sunt în conformitate cu legislaţia şi au fost depuse electronic obţinându-se recipisa.

***3.2.*** Aşa cum s-a prezentat în introducere nu au fost modificări privind drepturile deţinătorilor de valori mobiliare emise de societate. Nu au apărut modificări în ceea ce priveşte capitalul social sau nr.de acţiuni ci s-au tranzacţionat între acţionari, pe piaţă, acţiuni fără semnificaţie.

***4. Tranzacţii semnificative***

|  |  |  |
| --- | --- | --- |
| Situaţia tranzacţiilor cu părţi afiliate se prezintă astfel: |  |  |
|   |   | **30 iunie 2020** | **30 iunie 2019** |
|   | **Vânzări de bunuri şi chirie spaţiu:** | **2.056.309,99** | **2.600.199,87** |
| 1 | S.C.Tooling Tech S.R.L.Braşov | 57.817,27 | 51.372,25 |
|   | (Călburean Mircea -administrator;Contract nr.55/10.01.2013; |   |   |
|   | Act.ad.din 01.11.2009 pt.chirie) Procent actiuni detinut 0.00596%) |   |   |
| 2 | S.C. Andotech S.R.L.Braşov | 25.171,70 | 114.096,75 |
|   | (Călburean Mircea -administrator; |   |   |
|   | Procent actiuni detinut 0.00596%) |   |   |
| 3 | S.C. Incotech SRL Braşov |   2.390,65 | 86.239,75 |
|   | (Călburean Nicolae-Horea -acţionar |   |   |
| 4 | EL-CO CERAM CANADA (Contract nr. 01-001-2013-Administrator ) | 1.970.930,37 | 2.348.491,12 |
|   | (Procent actiuni detinut 5.49570%) |   |   |
|   | **Cumpărări de bunuri şi servicii:** | **449.052,69** | **570.476,00** |
| 1 | PELANDROL INVESTMENT Inc Canada (Acţionar majoritar Canada, Contract nr.156/21.01.2013; Act.ad.33/01.05.2015; Act.ad.20/08.01.2019 în valoare de 144.000 CAD) Procent acţiuni deţinut 58.98705% | 228.668,40 | 227.193,60 |
| 2 | S.C.Incotech S.R.L.Braşov fără TVA (Călburean Nicolae-Horia-acţionar, Contract nr.1/03.01.2013;759/30.04.2014 cu Act ad.ataşat în valoare de 23.520 EUR-consultanţă şi 19.452 EUR alte cheltuieli ) Procent deţinut 20.94704% | 81.251,41 | 94.154,00 |
| 3 | S.C.Tooling Tech S.R.L.Braşov fără TVA | 127.938,97 | 74.788,16 |
|   | (Călburean Mircea-administrator,Contract nr.55/10.01.2013) |   |   |
|  |  | **30 iunie 2020** | **30 iunie 2019** |
| 4 | S.C. Andotech S.R.L.Braşov fără TVA | 7.117,95 | 114.096,75 |
|   | (Călburean Mircea-administrator,) |   |   |
| 5 | EL-CO CERAM CANADA (contr.nr.01-001-2013 ) | 4.075,96 | 12.404,74 |
|  |   |  |  |
|   | **Sume de plătit aflate în sold:** | **141.713,13** | **175.432,22** |
| 1 | S.C. Andotech S.R.L.Braşov | 7.117,95 | 0,00 |
| 2 | S.C.Incotech S.R.L.Braşov | 19.760,45 | 47.627,72 |
| 3 | PELANDROL INVESTMENT Inc Canada | 113.626,80 | 76.212,00 |
| 4 | EL-CO CERAM CANADA  | 1.207,93 | 51.592,50 |
|   | **Sume de încasat aflate în sold:** | **696.957,55** | **1.431.041,00** |
| 1 | S.C.Tooling Tech S.R.L.Braşov | 40.548,16 | 71.154,30 |
| 2 | S.C. Andotech S.R.L.Braşov | 42.661,71 | 45.377,44 |
| 3 | EL-CO CERAM CANADA | 613.747,68 | 1.314.509,26 |

 **Consiliul de administraţie** şi-a desfăşurat activitatea în conformitate cu prevederile Legii 31R/1991– cu modificările ulterioare şi al actului constitutiv unic al societăţii .

 Consiliul de administraţie, lunar şi trimestrial s-a informat asupra situaţiei economico-financiare lunare şi cumulate a societăţii, asupra problemelor majore cu care societatea s-a confruntat şi hotărâririle adoptate au condus la menţinerea societăţii în stare de funcţionare, rezolvarea sau ameliorarea problemelor cu impact major asupra funcţionării şi rezultatelor societăţii.

 Consiliul de administraţie s-a preocupat de asemenea de realizarea sarcinilor stabilite de către acţionarii societăţii , privind dezvoltarea societăţii , realizarea de proiecte noi , în menţinerea unui climat social corespunzător.

 Anexe:

 1. Situaţiile financiare semestru I 2020, respectiv Bilanţul contabil, Contul de profit şi pierdere , Date informative.

 2. Cash Flow 6 luni.

 3. Realizarea indicatorilor principali.

PREŞEDINTE CONSILIU DE ADMINISTRAŢIE

Ec.Nancă Viorica

 **Directori Executivi  Mandataţi:**

 Director general: Ing. Nagy Alexandru Csaba

 Director economic: Ec. Nancă Viorica

 Director de producţie: Ing. Keresztes Istvan